陸珩

陸珩（），字節行，直隸阜城縣民籍，浙江湖州府歸安縣人，明朝政治人物。進士出身。十一月初六日生。

生平
成化四年戊子科順天府鄉試第八十一名。成化五年（1469年）乙丑科會試第一百七十一名，殿試登進士第三甲第二十四名。歷官福建福州府知府。二十三年（1487年）二月升陕西按察司副使《大明宪宗纯皇帝实录卷之二百八十七》：成化二十三年二月，升刑部郎中楊茂元、楊光溥、張撫、監察御史閻仲宇、徐舟、楊純、大理寺右寺正李遜、南京刑部郎中吳洪、南京監察御史孫需、江西按察司僉事莊恭、福建僉事楊峻、廣東僉事翁晏、山東僉事劉寅、劉璋、河南僉事董齡、雲南僉事劉福、陝西僉事翁遂、紹興府知府李延、雲南府知府陳揆、河間府知府顧佐、漳州府知府劉瀚、福州府知府陸珩俱為按察司副使，茂元湖廣；光溥、璋山西、光溥管屯田；撫、舟、需、齡、佐四川、齡撫民；仲宇山東；純、遜、福、遂、瀚、珩陝西；純撫民；洪、揆貴州；恭、晏、寅本司；峻浙江；延廣西。。弘治五年（1492年）十月升江西按察使，十三年八月升湖廣右布政使，十五年三月升廣東左布政使，十七年十一月升應天府府尹，正德二年（1507年）被劉瑾降职为两淮运司同知。《明武宗毅皇帝實錄卷之二十二》：正德二年閏正月，先是給事中艾洪等劾太監高鳳，並侄錦衣衛指揮高得林納賄謀升。有旨准鳳致仕，得林管事如舊。及大學士劉徤、謝遷之致仕也，給事中呂翀、劉茝又上疏乞留之。南京協同守備武靖伯趙承慶傳其奏稿，辦事官馮垚錄邸報往應天，府尹陸珩以之傳示諸司，於是兵部尚書林瀚聞之嘆息。南京給事中戴銑、李光翰、任惠、徐蕃、牧相、徐暹亦劾鳳、得林，又與南京御史薄彥徽、貢安甫、王蕃、葛浩、史良佐、李熙、任諾、姚學禮、張鳴鳳、陸昆、蔣欽、曹閔、黃昭道、王弘、蕭乾元等各具疏言健、遷 先朝元老，不宜輕去；又言上晏朝廢學，與六七內臣、新進佞幸游宴、馳騁、射獵等事。上大怒，差官校械系銑、彥徽等，下鎮撫司獄鞫之，而任諾、王蕃詭奏，事不與知，獄具，請法司擬罪，詞連承慶、瀚、珩、洪、翀、茝、垚，詔承慶、瀚、珩姑勿究，承慶停半祿閑住，瀚、珩各降三級致仕，杖茝、洪、翀等三人、銑等六人、彥徽等十二人於闕下，昭道、弘、乾元、垚逮未至，即南京闕下杖之，俱令為民。既而吏部擬降瀚為浙江布政司右參政，珩為兩淮都轉運鹽使司同知，俱致仕，報可。

家族
曾祖陸子真。祖父陸斌，曾任封刑部郎中。父亲陸矩，曾任右僉都御史。母王氏，封宜人。慈侍下。行六。兄璠；璇（錦衣衛百户）；珂；璵；珹。弟珈；琛（冠帶舍人）；璋。娶嚴氏《天一阁藏明代科举录选刊·登科录》（《成化五年己丑科殿試金榜》）。

参考

Category:成化四年戊子科順天鄉試舉人
Category:明朝福州府知府
Category:明朝陝西按察司副使
Category:歸安人
Category:阜城人
H
Category:明朝江西按察使
Category:明朝湖廣右布政使
Category:明朝廣東左布政使
Category:明朝應天府府尹